કમિશને સ્પષ્ટ રીતે જણાવ્યું હતું કે જે અપીલકર્તાઓ મજબૂત મુદ્દાઓ રજૂ કરવાને બદલે માત્ર પોતાના વાંક પર ઢાંકપિછોડો કરવા માટે અપીલ કરે છે તેમના તરફ નરમ વલણ અપનાવવામાં નહીં આવે. જો અપીલકર્તા હકીકત છુપાવીને કોઈ બદ્ઇરાદાથી કે પછી ફૉરમને ગેરમાર્ગે દોરવા અપીલ કરશે તો તરત જ તેની અપીલને ફગાવી દેવામાં આïવશે. ગ્રાહકોના હક પર કાતર ફïેરવવા માટે જે અપીલકર્તાઓ અપીલ કરે છે તેમને છોડવામાં નહીં આવે અને તેમના કૃત્યનો આકરો દંડ ભોગવવાની તૈયારી રાખવી પડશે. આ પ્રકારની પિટિશન ભવિષ્યમાં કોઈ ફાઇલ ન કરે એટલે સ્પષ્ટ સંદેશ પહોંચાડવો જરૂરી છે. આ કિસ્સામાં કમિશને બિલ્ડરની અરજી નકારતી વખતે દંડપેટે તેમને બે લાખ રૂપિયા ચૂકવવાનો આદેશ કર્યો હતો, જેમાંથી એક લાખ રૂપિયા સોસાયટીને અને બાકીના એક લાખ રૂપિયા કન્ઝ્યુમર લીગલ એઇડને આપવાનું જણાવવામાં આવ્યું હતું. આ રકમ એક જ મહિનામાં ભરી દેવાની ચીમકી પણ આપવામાં આવી હતી અને જો એવું ન થાય તો રકમ પર ૯ ટકા જેટલો વાર્ષિક વ્યાજદર લગાવી દેવામાં આવ્યો હતો.